กรมพัฒนาที่ดิน รณรงค์คัดแยกขยะพลาสติก เพื่อลดภัยสิ่งแวดล้อม 
กรมพัฒนาที่ดิน รณรงค์คัดแยกขยะพลาสติก เพื่อกลับไปใช้ประโยชน์ และลดภัยสิ่งแวดล้อม โดยรอบ 10 ปีที่ผ่านมา มีขยะเกิดขึ้นปีละ 2 ล้านตัน มติ ครม.เห็นชอบโครงการ ทำความดีด้วยหัวใจ ลดภัยสิ่งแวดล้อม 5 กิจกรรมที่ทุกหน่วยงานต้องนำไปปฏิบัติพร้อมกันทั่วประเทศ, ,เมื่อวันที่ 23 ม.ค.62 น.ส.เบญจพร ชาครานนท์ อธิบดีกรมพัฒนาที่ดิน เปิดเผยว่า ในปัจจุบันมีการนำพลาสติกมาใช้ในชีวิตประจำวันมากขึ้น เนื่องจากมีราคาถูกน้ำหนักเบาไม่สิ้นเปลืองค่าขนส่ง จึงถูกนำมาใช้งานกันอย่างแพร่หลายโดยมีการนำไปใช้ทดแทนวัสดุอื่นๆ เพิ่มขึ้นเรื่อยๆ โดยในช่วง 10 ปีที่ผ่านมา มีขยะพลาสติกเกิดขึ้นประมาณ 12% ของประมาณปริมาณขยะที่เกิดขึ้นทั้งหมด หรือประมาณปีละ 2 ล้านตัน มีการนำขยะพลาสติกกลับไปใช้ประโยชน์ประมาณเฉลี่ยปีละ 0.5 ล้านตัน ส่วนที่เหลือ 1.5 ล้านตัน ส่วนใหญ่เป็นเศษขยะถุงพลาสติกที่ปนเปื้อน อาทิ ถุงร้อน ถุงเย็นบรรจุอาหาร ถุงหูหิ้ว เป็นต้น เมื่อใช้แล้วจะถูกทิ้งเป็นขยะมูลฝอยหากถูกฝังกลบอยู่ในดินจะใช้เวลาย่อยสลายนานนับร้อยปี ทำให้สิ้นเปลืองงบประมาณและพื้นที่ฝังกลบ และเป็นสาเหตุทำให้เกิดมลพิษทางดิน,นอกจากนี้การทิ้งขว้างขยะพลาสติกกระจัดกระจายทั่วไป มักก่อให้เกิดปัญหาการอุดตันตามท่อระบายน้ำในเมือง ทำให้เกิดปัญหาน้ำท่วมเมื่อฝนตกหนัก ปัญหาขยะลอยในแม่น้ำ ลำคลอง บางส่วนลงสู่ท้องทะเลส่งผลกระทบต่อแหล่งปะการังและสัตว์ทะเลต่างๆจากสภาพปัญหาที่เกิดขึ้นจากขยะถุงพลาสติก รัฐบาลจึงมีนโยบายรณรงค์ลดการใช้ถุงพลาสติกและโฟม เพื่อลดผลกระทบอันเกิดขึ้นจากการใช้ถุงพลาสติกและโฟม ซึ่งคณะรัฐมนตรีมีมติเห็นชอบโครงการ ทำความดีด้วยหัวใจ ลดภัยสิ่งแวดล้อม เมื่อวันที่ 17 ก.ค.61 โดยมาตรการลดและคัดแยกขยะมูลฝอยในหน่วยงานภาครัฐ เป็นหนึ่งใน 5 กิจกรรมภายใต้โครงการฯ ที่ทุกหน่วยงานราชการต้องดำเนินงานพร้อมกันทั่วประเทศ,กรมพัฒนาที่ดิน เป็นหน่วยงานที่ดำเนินงานสนองนโยบายดังกล่าว ได้ประกาศเจตนารมณ์เพื่อเป็นต้นแบบที่ดีในการลดและคัดแยกขยะมูลฝอยในหน่วยงานทุกจังหวัด เมื่อวันที่ 15 ม.ค.62 โดยเผยแพร่และประชาสัมพันธ์ รณรงค์สร้างความรู้ความเข้าใจกับข้าราชการ เจ้าหน้าที่ต่างๆ เกี่ยวกับมาตรการลดและคัดแยกขยะมูลฝอยกรมพัฒนาที่ดิน ประจำปีงบประมาณ 2562 เพื่อเป็นต้นแบบของหน่วยงานภาครัฐในการลดและคัดแยกขยะมูลฝอย ส่งเสริมบทบาทของทุกภาคส่วนในการลดการใช้พลาสติก หูหิ้ว และกล่องโฟมบรรจุอาหาร โดยใช้หลักการ 3 R ประกอบด้วย 1.ลดการใช้ (Reduce) โดยลดปริมาณการใช้ลงโดยใช้เท่าที่จำเป็นหลีกเลี่ยงการใช้อย่างฟุ่มเฟือย เพื่อลดการสูญเปล่าและลดปริมาณขยะให้มากที่สุด 2.การใช้ซ้ำ (Reuse) โดยการนำของเสียบรรจุภัณฑ์หรือวัสดุเหลือใช้กลับมาใช้อีกโดยไม่ผ่านขบวนการแปรรูปหรือแปรสภาพ 3.การนำมาแปรรูปใหม่ (Recycle) เป็นการนำขยะรีไซเคิลหรือวัสดุเหลือใช้มาแปรรูปเป็นวัตถุดิบในกระบวนการผลิต หรือเพื่อผลิตเป็นผลิตภัณฑ์ใหม่,ทั้งนี้ได้เน้นย้ำให้บุคลากรทุกหน่วยงานได้ให้ความสำคัญ และให้ความร่วมมือร่วมใจกันร่วมกันดำเนินการคัดแยกขยะมูลฝอยภายในสำนักงาน รวมทั้งปรับเปลี่ยนพฤติกรรมในชีวิตประจำวันด้วยการลดใช้ถุงพลาสติกและกล่องโฟมบรรจุอาหาร ส่งเสริมให้มีการใช้ถุงผ้าแทนถุงพลาสติก หรือใช้ตะกร้า ปิ่นโต ภาชนะหรือใช้วัสดุธรรมชาติในการใส่อาหาร เพื่อช่วยลดปัญหาขยะล้นเมือง ช่วยลดมลพิษทางดิน และเป็นมิตรกับสิ่งแวดล้อม.
กรมพัฒนาที่ดิน รณรงค์คัดแยกขยะพลาสติก เพื่อกลับไปใช้ประโยชน์ และลดภัยสิ่งแวดล้อม โดยรอบ 10ปีที่ผ่านมา มีขยะเกิดขึ้นปีละ 2 ล้านตัน มติ ครม.เห็นชอบโครงการ ทำความดีด้วยหัวใจ ลดภัยสิ่งแวดล้อม 
ลดขยะ,ขัดแยกพลาสติก,ลดสิ่งแวดล้อม,ขยะพลาสติก,กรมพัฒนาที่ดิน,ข่าวทั่วไป